Պաբլո Մարի Վիլյար

**Պաբլո Մարի Վիլյար** (, ), իսպանացի ֆուտբոլիստ, իտալական «Մոնցա» ակումբի կենտրոնական պաշտպան։

## Կենսագրություն
Պաբլո Մարին սկսել է ֆուտբոլով զբաղվել Վալենսիայի թիմերում՝ սկզբում համանուն ակումբում, իսկ հետո՝ «Լևանտեում», սակայն ամենամեծ առաջընթացն արձանագրել է արդեն տեղափոխվելով «Մալյորկայի» ակադեմիա։ 17 տարեկան հասակում նա իր նորամուտը նշեց երրորդ դիվիզիոնում «Մալյորկա Բ» թիմում: Այս թիմում խաղացել է երեք մրցաշրջան։ 2011/12 մրցաշրջանում ընդգրկվել է «Մալյորկայի» հիմնական թիմում։ Լա Լիգայում իր նորամուտը նշել է 2011 թվականի դեկտեմբերի 7-ին «Գրանադայի» դեմ անսովոր խաղում, որը սկսվել էր նոյեմբերի 20-ին, սակայն ընդհատվել էր 60-րդ րոպեին։ Մնացած ժամանակահատվածում թիմերին թույլատրվել է կատարել բազմաթիվ փոխարինումներ, և Պաբլո Մարին սկսել է այս 30 րոպեանոց խաղը մեկնարկային կազմում՝ «փոխարինելով» Պեդրո Բիգասին: Խաղի վերսկսումից 7 րոպե անց «Մալյորկան» 11 մետրանոցից գոլ է խփել՝ հավասարեցնելով հաշիվը (2:2): Թիմը չհասցրեց ավելի շատ գոլեր խփել։ Այդ մրցաշրջանում Մարին ևս մեկ անգամ խաղացել է Մալյորկայի կազմում Պրիմերայում։

2013 թվականին տեղափոխվել է «Խիմնաստիկ» (Տառագոնա), որտեղ դարձել է հիմնական կազմի խաղացող: 2014/15 մրցաշրջանում օգնել է թիմին գրավել երկրորդ տեղը Սեգունդա Բ-ում և նվաճել երկրորդ դիվիզիոնի ուղեգիր: Հաջորդ մրցաշրջանում թիմը կանոնավոր մրցաշարում գրավեց երրորդ տեղը, իսկ հետո Պրիմերայում դուրս գալու համար փլեյ-օֆֆի կիսաեզրափակչում զիջեց «Օսասունային»: 2016 թվականի ամռանը պայմանագիր է կնքել անգլիական «Մանչեսթեր Սիթիի» հետ։ 2016/17 մրցաշրջանում վարձավճարով հանդես է եկել իսպանական Սեգունդայի «Ժիրոնայի» կազմում։ Սակայն հանդիպումների մեծ մասը Մարին անցկացրել է պահեստայինների նստարանին՝ մասնակցելով ընդամենը 8 հանդիպման։

Հաջորդ մրցաշրջանում 24-ամյա Պաբլո Մարին վարձավճարով մեկնել է հոլանդական ՆԱԿ Բրեդա։ Տեղափոխությունից երկու շաբաթ անց մարզիչ ՆԱԿ Ստեյն Վրևենը իսպանացուն առաջարկել է դառնալ թիմի ավագը։

2018 թվականի հուլիսի 1-ին Պաբլո Մարին մեկ տարվա վարձավճարով տեղափոխվել է «Դեպորտիվո Լա Կորունյա», որը խաղում էր Սեգունդայում։

2019 թվականի հուլիսի 11-ին Պաբլո Մարին լիարժեք պայմանագիր է կնքել բրազիլական «Ֆլամենգոյի» հետ մինչև 2022 թվականի դեկտեմբերը։ Նա դարձավ Ռիո դե Ժանեյրոյի ակումբի պատմության մեջ երրորդ իսպանացին՝ դարպասապահ Տալյադասից (1937) և հարձակվող Խոսե Ուֆարտեից (1958-1961, 1962-1964) հետո։

Մարին բավականին արագ տեղ է գտել «Ռուբրո Նեգրոսի» կազմում։ Օգոստոսի 25-ին առաջին գոլն է խփել նոր թիմի կազմում։ Դա տեղի է ունեցել «Սեարայի» դեմ արտագնա խաղում, որն ավարտվել է տանտերերի 3:0 հաշվով պարտությամբ: Իսպանացին խփել է իր թիմի երկրորդ գնդակը։ Նաև օգնել է իր թիմին 38 տարվա ընթացքում առաջին անգամ դուրս գալ Լիբերտադորեսի գավաթի եզրափակիչ: Հոկտեմբերի 24-ին կայացած կիսաեզրափակիչի տնային խաղում «Ֆլամենգոն» 5:0 հաշվով հաղթել է «Գրեմիոյին»: Պաբլո Մարին այդ հանդիպմանը պատմական գոլ է խփել՝ Իսպանիայի կողմից մատուցված առաջին գոլը Լիբերտադորեսի գավաթում։ Թիմի հետ 2019 թվականի նոյեմբերի 23-ին դարձել է Լիբերտադորեսի գավաթակիր։ Նաև օգնեց իր թիմին հաղթել նահանգի առաջնությունում և Բրազիլիայի առաջնությունում։

## Ձեռքբերումներ
*  Կատալոնիայի գավաթի եզրափակչի մասնակից (1)՝ 2016/17
*  Իսպանական Սեգունդայի փոխչեմպիոն (1)՝ 2016/17
*  Բրազիլիայի չեմպիոն (1)՝ 2019
* Լիբերտադորեսի գավաթակիր (1)՝ 2019 Անգլիայի գավաթակիր (1)՝ 2020
* Անգլիայի սուպերգավաթակիր (1)՝  2020

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլամենգոյի ֆուտբոլիստներ
Կատեգորիա:Ֆիորենտինայի ֆուտբոլիստներ